洪嘉豪感謝張敬軒教路 用心完成音樂課程回報對方
洪嘉豪完成個人演唱會後,小休兩日,今午(17日)現身觀塘出席品牌活動,獲大批「院友」(粉絲暱稱)到場支持,場面墟冚。洪嘉豪透露休息兩日都好似未能回氣,自嘲年紀大,「經理人都有問完騷要唔要放假,我懶醒話直接嚟,點知捉蟲。」休息期間,除瞓同食之外,洪嘉豪亦有睇返演唱會片段,但他表示心情矛盾。而提到尾場喊住都無甩step ,洪嘉豪自讚跳得比頭場好,又笑稱喊住都好清晰,「呢個證明我練習係好充足。(你舞王喎。)呢個都係自己畀自己嘅稱號,實際上真係無嘢個無。」
洪嘉豪又話自己所準備嘅嘢喺第二場都發揮到七、八成,而他亦多謝軒公教他落台換衫時要有嘅節奏,以及送他嘅音樂課程,又指自己嘅英文水平應該能夠應付,「我讀演藝學院時係出席率比成績更重要,所以好多同學都09去嘟卡,之後個人去邊就唔知,但我上呢個課程到時一定係活生生咁聽書,但我可能要準備下啲電腦設備先。」洪嘉豪又謂盡力上堂是對軒公最大嘅回禮,問到會唔會反送課程俾軒公,洪嘉豪表示對方好忙,所以要先問准對方。